
Est locus. in logicis et metaphysicis varie tra- 
ctatus. de principiorum contradictionis, 
identitatis, exclusi tertii dignitate, sive 
ad solam cogitationem, sive ad res lpsas perti- 
nente, et de ordine, quo illa inter se cohaereant. 
Qua dere si diversas philosophorum recentiorum 
sententias accuratius perpenderis, totius in iis lo- 
gices historiam contineri facile intelliges. — Quod 
ipsa rei natura evenire nemo non videt: nam im- 
mutata de principis cuiusdam disciplinae Opi- 
nione, rationem disciplinae ipsius universam aliam 
fieri necesse est. Ceterum quum data orationis 
publice habendae occasione officium nobis iniun- 
ctum sit, ut de materia quadam ex disciplinis 
philosophicis deprompta commentariolum edere- 


mus: opportunum duximus, ne in metaphysices 

profunda evagaremur, a quibus recte perscrutan- 
dis aut accurate exponendis sermo peregrinus sa- 
tis absonus esset, neve ad meram philosophiae hi- | 
storiam .confugeremus, mediam quasi viam ingressi, 
quaedam de vera principiorum logicorum 
potentia monere, singularum de iis opinionum 
recensione adhibita. 

Primum haec in re error aut ambiguitas quae- 
dam notanda est, quae facile iustam rei rationem 
turbare possit.  Logici enim et philosophi, uno 
Hegelio exempto, in eo consenserunt omnes, lo- 
gicen esse doctrinam de intelligendi et co- 
gitandi natura, et hinc eamrationandi argumen- 
tandique scientiam, veri et falsi diiudicandi artem 
fieri. Unde apparet, principia illa, ex quibus 
tota pendet disciplina logica, a quibus singula eius 
praecepta repetenda et certo ordine explicanda 
sunt, non esse scita quaedam aut iussa scientiae, 
quibus cogitatio humana conformari aut possit aut 
debeat, ut ad finem veri indagandi perveniat, non 
esse normam aliquam, a logicis inventam, ut 
recte cogitare possis. Sed is est sensus prin- 
cipiorum illorum, ut indolem cogitationis et uni- 
versae rationis (77; 7v010€06) ipsam exhibeant, et ita 
summa veri et falsi nota in intellectus et 
rerum ipsarum natura posita sit. 


Ceterum in his sententiae philosophorum. ve- 

terum conspirare videntur, quantam iam apud eos 
principiorum eorum mentio fit aperta. lam enim 
ab Aristotele, praeeunte Platone, comproba- 
tur,. esse aliquid, quod per se certissimum de- 
monstratione neque egeat, neque eam admittat, 
idque in eo versari, ut res unaquaeque et notio 
ab omni parte secum congruere debeat, neque 
sibi contrarium continere possit. Quibus verbis. 
simul indieat Aristoteles, se identitatis princi- 
pium vere pro uno eodemque habere cum con- 
tradictionis praecepto, quod quam verum sit 
deinde monstrabimus. 

Ex pluribus eius loeis unum. tantum, eumque 
praecipuum apponam, e tertio sive quarto Me- 
taphysicorum libro (c. 9. p. 1005, 11. b), ubi, 
postquam. exposuit, omnium certissimum quoddam 
principium esse oportere, circa quod dubitari aut 
falli nequeat. (OtojevoSijrat — quod. a Bessa- 
rione in latina Metaphysicorum interpretatione, 
editioni Bekkerianae subiuncta, male voce 
mentiri translatum est, quae est significatio mi e- 
dii, non passivi —), hoc esse. principium ad- 
dit: TÓó avvÓ (uo ónxdápyeur v& xoi Uy Ox0Qx6tv 
«OUvoro» vQ obOTQ xavà vrÓ «)vrO. Et quod de 
rerum  necessiliate in principio posita monuit, 
antiquorum philosophorum more stam ad cogi- 


tationem ipsam refert: adsrvactov vÓy ÓytuoU» 

Deinde (cap. 4) quum adiecisset, quosdam 
propter ignorantiam (OU amat0tvoio») eius. com- 
probationem esse conatos, addit: est etenim igno- 
rantia nescire , quorum oporteat quaerere demon- 
strationem , quorum non. Plane absurdum foret, 
omnia demonstrari: in infinitum enim progredere- 
tur ista probatio, neque unquam vere absolvi pos- 
set: (Metaphysice. l.c. c. 4. p. 1006. 6. £ovt ydp 
amxau0svcia TO Mi vyuyrvooxet» vivyOY Oei Owveiy 
azxO0etSw, xal vivov oO Oct, 0ÀcoG uv yop é&máy- 
vOv a0)Ovarov daxó0síw civot* sic dmevgov 
ydp àv BaOítgor, dove ug" oóvoc civot 
à m006i55y.) — Aliis in locis, ut in Anall. priorr. 
libro I. (c. 39. p. 47. 8.) idem sensu affirmante ex- 
hibetur: Os? ydp wá» TÓ dAÀqSég ooTÓ écovrÓ 
ópoAoyoóusvov tivat sávr$. —  lmmo cetera 
omnia, quae pro certis et confirmatis haberi pos- 
sint, sive principia, sive argumenta, ex uno illo 
originem ducunt et eius necessitate augentur (p. 
1005. 33. b.): 0&5 mxüvvtsg oí axo0s(xvuvttg tig 
vOUTQy dydyovow» doydcq» 006av: dott yap 
&pxyx xal víy ÓAÀÀov à5updro» odcq máycrov. 

Ex locis illis Aristotelicis duo potissimum com- 
probari posse videntur: primum neutiquam ex 


elus sententia differre inter se identitatis et con- 

wadictionis praecepta, nam. plane eodem modo 
utrumque pro primo habet et pro indubitato, 
neque alterum ex altero, neque singula pro se 
argumentis confirmare. studet. — Deinde nullo 
modo. logicorum posterioris aetatis distinctionem 
novisse eum aut probavisse apparet, qua docent, 
contradictionis principium | nullum locum nisi in 
logicis habere: esse legem illam, qua sanciatur, 
contraria cogitari non posse sine contradicuone 
admissa. | Reliqua autem principia, . prae ceteris 
principium rationis sufficientis, etiam ad rerum ve- 
ritatem pertinere, iisque senciri, quid illae sint, 
et qua ratione cognosci possint. Quorum, nihil 
omnino apud Aristotelem, qui eodem modo prin- 
cipia illa tam ad rerum notiones, quam ad earum 
naturam .et, existentiam | referebat, sive, ut nB0- 
strorum. vocabulis utar, ea et logica esse et meta-; 
physica (s. omtologica) pro. certo. et explorato ha-. 
bebat. ' H 
Valuit deinde Aristotelis auctoritas. diu. apud. 
Seholasticos, a quibus omnia tum revocata sunt 
ad. eam sSuprermani veritatis normam : neque lamen 
illi opus esse censuerunt, singula principia ac- 
curatius. inter se  dignosci, certisque formu- 
lis definiri: — Sufficere. videbatur insita lis per- 
spicuitas et lux. nativa, Eandem fere raüonem 


Cartesius et Cartesiani sequebantur, donec in 


Lockii disciplhna, quae a sensibus omnem ve- 
ritatis originem ducebat, ortus eorum rationalis in 
dubium est vocatus. "Tum aliqua comprobatione 
indigere ea, negari ab illis non potuit, quae in- 
gruente iam philosophia sensuali rationibus ex 
anthropologia aut Tegel sumptis satis munita 
iis. videbatur. | 

Simul alia invaluit de logices et logicorum prin-: 
ciplorum potestate opinio, qua nihil aliud  nisk 
notionum recte formandarum, syllogismorum omni: 
modo componendorum et rite immutandorum, ar- 
gumentorum fallaeium | et sophisticorum  elenchon: 
sagaciter detegendorum. ars quam perfectissima 
esset institutio logica. | Quo ex tempore logice 
sensim sensimque in eum inanitatis ac. futilitatis: 
gradum' delapsa est, ut. Ll. G. Fichtius prorsus: 
-non esse eam: disciplinis philosophicis adiungen- 
dam, Hegelius vilium et obsoletorum | praece- 
ptorum esse farraginem etiam atque etiam pronun- 


tiarent. 


lam igitur ante omnia hoc tenendum, quod 


anüquorum nomine iam monuimus, leges illas 

cogitandi universales non esse alienas ab ipsa cogi- 
tatione et velut diversi generis, non esse instituta 
quaedam, quibus solis meditatio conformata recte 
cogitare, verum invenire possit, aut iis neglectis 
in errorem incidere debeat. Sed insitam po- 
tius naturam,  propriamque eius vim desi- 
gnant, non alio modo, quam quo leges ponde- 
ris (»gravitationis«) corporis naturam produnt. 
, ltaque cogitatio non sponte sua, aut per artem. 
instituta, his legibus utitur, quasi contrarium etiam 
sequi possit, sed necessitate quadam ducta, quae 
omne ei arbitrium . adimit. | Unde. hac quoque 
causa apparet, non esse logicen iis finibus. inclu- 
dendam, ut eam artis cogitandi. disciplinam |so- 
lam. habeas. 

Ceterum cogitandi facultas et ratio. omnibus 
cadem est atque communis, cunctasque mentes ad 
unam legem revocat. In recordandis, imaginan- 
dis, concupiscendis rebus unusquisque nostrum a 
ceteris diversus suas partes sequitur: lidem con- 
tra sunt sensus in omnibus, eadem sensuum per- 
ceptio: ita in rebus ratione definiendis una. eadem- 
que valet cogitandi vis et necessitudo. 

Itaque si principiorum illorum varietas quae- 
dam statuitur, tamen ad unum summummque prin- 
cipium revocari illa necesse est, quod naturam 


cogitationis veram et simplicem simplicissime de- 

signat, ex quo igitur derivanda sunt cetera omnia; 
quae in ratione. ct in scientia humana necessita- 
tis viet potestate sunt praedita, principia et. 
categoriae. 

Porro summam hanc legem  comprobatione 
nec egere, neque eam permittere, iam ab. Àri- 
stotele accepimus: proxime enim e. cogitationis 
ipsa natura repetenda est, eiusque specialem, ut. 
aiunt, differentiam exhibet. Est vero sublimior ra- 
tionalis cognitionis natura et summa eius diversitas, 
tum a sensuuni perceptione, tum a rerum recor- 
datione, in eo posita, quod solum per illam res: 
rerumque notiones, non ut sensibus concipiuntur- 
in caduca sua et fragili natura, sed constanti et 
definita proprietate ac veritate cognosci possunt. 
Notiones enim rerum universae et immutabiles, 
sive, ut formula Aristotelica utar, vÓ i w» tiva 
in omnibus *"), sola cogitatione acquiruntur, mon: 
sensibus, neque sola recordatione, qua «quidem 
ca, quae sunt a sensibus tradita et impressa, re- 
peti varieque inter se sociari possunt, vera autem: 
eorum indoles a specie mutabili internosci nequit. 


Ita cogitatione sola dicendi nominandique facultas : 


*?) Vide de eius formulae sensu egregie disputantem 
Trendelenburgium in Museo Rhenano 17. 3. p. 


468. 69. 

Oritur, quum nomina rerum, id quod alio loco 


uberius iam exposuimus, notiones rerum. naturali 


modo et communi quasi sensuum rationisque con-. 


finio susceptas designent. 


Summum igitur rationis principium , naturam 


eius simplicem reddens, in uniyersa definiendi. 


res et notiones, atque ita distinguen di, ideoque 
alterum ad. alterum referendi facultate | positum 


esse constat, Haec tria, quamquam. disiungi inter se 


aut separari nequeunt, quod. unam individuamque. 


cogitationis vim continent , reliqua principia, quae 


dicuntur logica, in se exhibent, unde hoc ordine 


explieanda sunt, quem a vulgari institutionis logi- 


cae ratione recedere nemo non. videt. 

Itaque primum, quod id entitatis princi- 
pium vocatur, in iis reperies, quod si in vim ne- 
gantem convertas , alterum. iam contradictionis 
praeceptum in se contünere intelliges. Illud 
universam cogitandi facultatem designat, qua de- 
finiuntur rerum notiones et pro se quaeque ccr- 
tissime terminantur, atque ita solum. sibi ipsae pa- 
res et consentaneae omnem simul contrarietatem 
excludunt: hoc.talem ab omni parte sive discre- 
pantiam sive ambiguitatem excludendam esse ex- 
presse addit et disertim confirmat, Neque igitur 
sensu, sed potius verbis ea inter se differre ma- 


nifestum est. 


Id quod melius dignosci poterit, quum histo-' 
riam eorum accuratius exposuerimus apud recen- 
tiores logicos. Initio enim, quod Aristotelis exem- 
plo iam comprobavimus, duo illa principia vix- 
dum accuratius inter se distincta usu ipso in unum 
coaleverunt aut pro uno eodemque habita sunt. 
Propius tamen erat in definiendo eorum sensu 
negationis formam praeferri alteri, quum sibi pu-: 
gnantia neque esse neque cogitari posse, primam 
et necessariam omnium notionum conditionem esse, 
luculentissime appareret. [ta evenit, ut contradi- 
ctionis principium non solum pro primo haberetur 
in ceterorum ordine, verum etiam identitatis: for- 
mulam plane opprimeret atque inclusam in se 
comprehensamque teneret. 

Ita Chr. Wolffius in philosophia ratio- 
nali sive logica (Francof et Lips. 1728, p.401. 
$. 532.), postquam exposuit: duas propositiones 
sibi contrarias nullo pacto simul veras esse posse, 
sed esse alterutram veram (quibus verbis elucet iam 
exclusi tertii praeceptum) , ita principium illud in 
formulam redegit: propositionum contradi- 
ctoriarum altera necessario vera, altera 
necessario falsa. Eodem modo'in -eius phi- 
losophia prima sive ontologia (Francof et 
Lips. 1730, 8. 97. 28), Leibnitii exemplo, 


omnis veritas e contradictionis et rationis sufficien- 


s baden. 


tis. principiis repetitur, in utroque opere nullibi, 
quantum scimus, identitatis principii mentione ha- 
bita. Unde postea etiam, quum ad identitatis no- 
tionem accuratius ab illa distinguendam progressi 
iam essent logici, . contradictionis principium apud 
,e0$ primum semper locum. servavit. 

Princeps enim inter philosophos Ioannes Ale- 
.xander Baum gartenius fuit, subülis sane ingenii 
ir, qui ad substruenda ontologiae fundamenta 
(— acroasis eius logica *) contra, ut.G. Fr. 
,Meieri opera, ad logicen pertinentia, nihil eius- 
modi exhibent —) identitatis principium ex con- 
tradictionis et exclusi tertii notionibus explicare et 
,comprobare conatus. est. 

Cuius penitam originem et vim quo. accura- 
tius perspiciamus, universum comprobationis .cur- 
sum exponi : oportebit. Primus locus ex Baum- 


gartenii sententia in .ontologicis est. de pos- 


*) Alex. Gottl. Baumgarten acroasis logica, au- 
eta et in systema redacta a Ioanne Gottl. Toell- 
nero, lH alae 1765. — Ceteri, quos supra citavimus, 
libri sic inscripti sunt: G, A. Baumgarten Metaphy- 
sik, neue vermehrte Aufl. Halle 1783, G. Fr. 
Meier Vernunftlehre, Halle 1752, eius- 
dem Auszug aus der Vernunftlehre, Halle 


,1783. 

sibili. (V. Metaphysicorum libr. I. c. 1. $. 7. 
sqq) : 

Ante omnia igitur praecipiendum ait, quid sit 
possibile et impossibile? Nihil est simul A et non 
À, — quod »nihil est negativum« ; ut Baum- 
gartenil ipsa verba apponam, »irrepraesentabile, 
Ampossibile, contradictorium implicans.« Est igi- 
iur impossibile, simul esse aliquid et nom esse. 
Quo contradictionis axioma nascitur, principiorum 
omnium primum et per se certssimum. ^ Ergo 
$ubiectum (logicum), quod contradictoria continet, 
nullis praedicatis uti, neque esse quidquam ne- 
cesse est ($.9.) Contra id, quod mente. concipi 
Q'repraesentari«) potest,: quod non simul A et 
non ÁÀ. eadem sententia complectitur, est aliquid, 
possibile, res. | 

Omne autem possibile aut À est aut non A, 
aut neutrum. Quum vero neutrum inter À et non 
A, omnino idem esset, atque illud »nihil negati- 
vum«, culus supra mentio jam facta est, sequitur, 
unicuique rei ex praedicatis contradi- 
ctoriis unum, ceteris omnibus exclusis, 
convenire; id quod alterum principium e x- 
clusi tertii sive medii inter duo contra- 
dictoria statuit. (S. 10.). 

lgitur omne possibile est A — A, i. e. omnia 
sibi ipsa congruunt: alioquin aut A esse A non 

posset, aut simul A et non A esset, quod' a vero 
absonum utrumque. Est tertium principium 
positionis sive identitatis (S. 11), qui est 
primus fons axiomatis huius ontologici ; deinde 
inter logica recepti. | 

Quibus: examinatis et bene: perpensis luce 
meridiana clarius est, unde mata sit futilis illa et 
inanis. identitatis notio apud posteriores logicos, 
quam. optimo iure Hegelius ex philosophia re- 
legavit. *) Manifestum enim est, vix in eo quid- 
quam reperiri posse, quod ad ipsam ratuonem, 
.eiusque propriam. vim , quod ad veritatem rerum 
cognoscendam pertineat: nam ea omnia, quae quo 
minus mente coneipiamus vel imaginemur, nullo 
nos contradictio: impedit, pro. veris habere, absur- 
dum esset, neque ulli homini probabile. 

Itaque si in logicis identitatis notio in poste- 
rum locum obtinebit, quam equidem, quo accura- 
tius et distinctius iustam veramque cogitationis in- 
dolem designet, positionis sive terminamndi 
principium | nominarem , altiore et. interiore iam 
sensu àccipi.debebit. Ea est enim prima et po- 


.tentissima cogitandi vis, ut in varletate rerum 


*) Wissenschaft der Logik, Thl. II. (Werke Bd. IV.) 
S. 33. 33. 37; Encyklopiüdie der philosophi- 
schen Wissenschaften; 3te Aufl, $. 115. S. 127. 28. 

sensualium perpetua veras earum et stabiles: notio- 
nes deprehendat et in claram conscientiae lucem 
revocet, ita ut mutabili illi rerum  compagi, quas 
sensibus percipimus, firma legum et veritatum 
natura per cogitationem detecta substruatur. Quo 
sensu identitatis notione adhibita, principium hoc 
sane revocandum esset in logicam, primoque loco 
ponendum ea ratione, ut contradictionis formula, 
quae, nisi conversione in negationis sensum facta, 
idem omnino exhibet, alterum tunc locum obti- 


neret. *) 


*) Cum his, .quae. supra exposuimus de principiorum 
identitatis et. contradictionis — conditione, accurate 
comparanda sunt, quae Chr. H. Weissius, philo- 
sophus, quocum in .rebus gravissimis , quae | ad 
philosophiam augendam et promovendam pertinent, 
me consentire. et laetor et maximi facio, primus 
de vera identitatis vi et notione in commentario, 
ephemeridibus philosophicis a me editis in- 
serto, disputavit. (Ueber die philosophische 
Bedeutung des Grundsatzes der Identitüt« 
in der Zeitschrift für Philosophie und spek. 
Theologie Bd. IV, 1. p. 1. ff) Qui verum mihi vi- 
disse in his videtur, ut inanem illam et omnis utilitatis 
expertem identitatem logicam ad verum sensum, eum- 


que cum cogitationis natura congruum revocaret , quam- 
quam paullo zz«o«do£oreoóos initio contendit, sibi esse 


identitatis principium nullum aliud, nisi quod a ceteris 

Quid autem de. dignitate principii ex- 


clusi tertii statuendum erit, de |quo eadem 

logicis contradictionis nomine praedicetur , — quum 
potius ipsam identitatis formulam /servasse et nova 
luce perfudisse nobis videatur, — ceterum statim 
monens, iam Kantio fuisse persuasum, utrumque plane 
pro uno habendum esse. Sed ne hoc quidem dici po- 
terit, contradictionis principium prius exstitisse , quam 
alterum, quum iam apud Aristotelem formula eius affir 
mans et negationis notio sociatae inter se aut permu- 
tatae inveniuntur. Vide Aristolelis locos supra citatt. 
Fortasse de Platona idem iudicandum erit, si verba ex 
Phaedone (p. 103. C) a Weissio quoque allata: £ura- 
poAoynxeusy &oe, 7, à 0c, &zÀoc toUrO, LudÉnors Zyay- 
iíoy £GtGU«t tavrQ 10 £vevtíoy, cum superiore loco 
(p- 100. A.), ad quem respicere illa mihi videntur, com- 
paraveris : ubi, quum docuisset Socrates esse ad cogita- 
tionem (vov Aóyove) confugiendum, si rerum veritatem 
cognoscere velimus, deinde monet, in hac investigatione 
se ubique supponere (Uzo:í9e0)«:, pro principio ha- 
bere) Aóyor, 0v y xgívco ióousréoreroy ye, & uy 
&y uou dox roUtQ Ovuqovtiy , tí9qut dac dig9r Ovtea,. 
zu zsoi cbríng xai zo vy GÀÀoy &náytov* & d' &y 
Qj, Oe oUx dÀj95. Quibus addit iu sequentibus, omnium 
rerum veritatem in eo esse positam, quo magis idearum, 
quarum exemplaria sint, naturam in se exhibeant. Sen- 
sus is esse videtur, ut sint ideae illae (ró z«àó» «V1 
2o 9^ "ER xci Cycagoy , xci u£ya, p. v00. C.) verae cau- 


sae identitatis in omnibus rebus servatae, principium 

fere est inter viros doctos sententiarum diversitas ? 
Quod quam arcte cum principiis illis coniunctum 
sit, iam ex eo colligendum est, quod W olffius 
(in Ontologia $. 54. p. 57, 58, collata eius Lo- 
gica, $. 532.) copiose perpendit, utrum prin- 
cipium exclusi medii ex cóntradictio- 
nis principio rectius derivandum: sit, an 
ipsum exclusi medii principium esse 
fontem alterius dici possit? 

Baumgartenius, ut jam monuimus, hanc 
sententiam tuetur, Wolffius, ad Aristotelem pro- 
vocans, et primium omnino locum in cogitatione et in 
ratiocinationibus contradictionis principio. assignans, 
subtiliter exponit, circulum in demonstrando..com- 
mitü, si principium exclusi medii inter. duo. con- 
tradictorla principio contradictionis ipso prius sta- 
tuas: hoc enim, si e praecepto exclusi tertii de- 
duci debeat, iam in eo contineri oportere, ut re- 
peü ex illo possit. j 

Itaque Wolfíius talem in logicis ($. 539.) 
principi exclusi terbi formulam proponit, eius- 


ue originem ex ipsa contradictionis lege deducit 
q ^ I ge o , 


igitur illud in ideis ipsis esse contentum: id' quod 
plane cum ratione nostra conveniret, qua ex causa fa- 
ctum est, ut identitatis notio a nobis primo loco posita 


et pro praecipua habita sit. 

ut propositionum contradictoriarum al- 
tera necessario vera, altera necessario 
falsa sit. In ontologicis vero quum non de notio- 
num recta ratione, sed de rerum veritate (de | 
"entis realitate«) | disputetur, iure ab eo formula 
immutata est: Quodlibet est vel non est; 
communiterque etiam dici posse ait: inter con- 
tradictoria non esse medium. 

| Haec inter summas cogitandi leges habita et inta- 
cta fere conservata est formula in longo illo logicorum 
ordine ex Wolfii et Kantii familiis ad nostram 
usque aetatem.  Reliquorum loco atque. omnium 
ad instar Krugium et Friesium laudamus, 
quos optimo iure inter logicos.nostri temporis 
maxima auctoritate" frui nemo nescit. 

Alter *) eorum hac formula principium con- 
cipit: ex notionibus rei contrariis altera affirmanda: 
et, si haec iam affirmata est (— quan 
caute et considerate haec a philosopho formulae 
adiuncta sint, rationem deinde videbimus —),: 
altera est neganda.' (»Unter entgegengesetzten' 
Bestimmungen eines Dinges darfst Du nur Eine 
setzen , und, «onn diese Fine gesetzt LL ,^50 
musst Du die andere auf heben.«) Addit. ille, 


$» Krug, Logik oder Denklehre 2»te Ausgabe Kü- 


nigsb. 1819. $. 19. p. 5r. 


eam ob causam a se principum oppositionis 
(&oxmv Tüc avTiS£0tOG) nominari. Unde ad prin- 
cipium exclusi tertii explicandum hac ratione pro- 
cedit : 

Principium positionis (Séccoc, identitatis ) 
cavet, ne contradictoria in re quadam coniungantur: 
sed si de eadem re notiones contrariae praedi- 
cari possunt, quaeritur, qua summa lege cogitationi 
procedendum sit in statuenda aut una aut altera. 
Neque enim necessario affirmari posse iure monet, 


eidem rei (— A) aut B aut non B esse assignan- 


dum. Eadem ratione neque B, neque non B. 


de A praedicari posse, quum certo quodam modo 


notio quaedam definiri plane non possit, veluti si 


in suspenso relinquendum sit, utrum quis dives: 


aut doctus sit, necne. (Unde vulgarem eius prin- 
cipi formulam falsam sive minus accuratam essé 
satis apparet.) 


Iam igitur Krugius ait, unamquamque rem 


omni modo definiendam esse, ut prae- 
dicatorum contrariorum aut affirmans 
aut negans ei conveniat. Quod principium 
determinationis omnimodae, sive exclusi 
inter duo contradictoria medii nuncupandum cen- 
set, et iis verbis concipit: unicuique rei, si 
ab omni parte est cogitatione definita, 


praedicatum omne, quod omnino referri 


ad eam possit, aut convenire aut non 
convenire necesse est. ") 

Friesius **) principium exclusi tertii ex dicto 
de omni et nullo, quod primo loco ponit, pen- 
dere dicit — lllud praecipit, quod de genere 
valeat aut non valeat, etiam de singulis generi 
inclusis aut praedicari aut negari debere. 

Deinde ita pergit: Facultas iudicandi, quae in 
qualitate rebus recte assignanda vel abiudicanda 
posita est, postulat, ut, id quod cogitationi 
est proprium, in contrariam aut positionis aut 
negationis partem abeat quaevis sententia. (»/n 
der qualitativen Form des Urtheils liegt die, 
dem denkenden Ferstande eigenthüm- 
liche, Entgegensetzung der Bejahung und Fer- 
neinung.«) Ex ea principium repetitur unius- 
cuiusque rei praedicato aut ponente aut 
negante definiendae (der Satz der Bestimm- 


barkeit Jedes Gegenstandes durch jedes  Prà- 


*) »Es muss jedem, als durchgángig bestimmt gedachten, Ge- 
geustande jedes mógliche Merkmal entweder zukommen 
oder nicht.« Krugius l. c. p. 52. 

") System der Logik, ein Handbuch für Lehrer 
und zum Selbstgebrauche, von Jacob F'rie- 


drich Fries, 2te Aufl, Heidelb. 1819. $. 41. 42. p- 
189, 199, 197: 

dicat), sive. quod. dietum de tertio. inter. contra- 
dictoria excluso est. «Cuius formulam ita exhibet: 
omni rei solümmodo notio quaedam aut 
eius contrarium convenit (Jedem  Gogen- 
stande kommt | entweder | ein. Begriff oder «sein 
Gegentheil zu): et posteriore loco (p. 197.), in 
quo uberius disputat de principio illo ex praecepto 
logico, quod ad caussam rerum pertinet, derivando 
hanc éius formam universam proponit: 

Secundum exclüsi tertii rationem ex 
duabus sententiis, quarum una rei alicui 
quandam notionem tribuit, altera eidem 
contrarium obtinet, alteram et.solam al- 
teram veram esse necesse est: (nach dem 
Satze des ausgeschlossenen Dritten muss yon. zwei 
Urtheilen, deren. eines einem Gegenstande einen 
Degriff, das andere demselben Gegenstande dieses 
Degriffes Gegentheil beilegt , notliwendig €ines 
und nur eines wahr sein) | Quod praeceptum 
minus accurate a Friesio verbis conceptum esse, 
et desiderari in eo haud exigui momenti notio- 
nem, ita ut manca formula sit, deinde monstra- 
bimus. 

Utcunque tamen id est, a logieis hucusque 
omnibus pro certissimo et exploraussimo habitum 
esse. constat, in eadem motione et re sibi 


opposita conluncta sine contradictio- 


ne summa nec esse neque cogitari 
posse. 

Hegelius unus qun viam ingressus ne- 
gávit non solum, principium illud verum esse, sed 
plane. contraria sententia in medium prolata phi- 
losophiae suae et methodi dialecticae fontem eam 
fecit; nullam. énim rem. finitam aut limitibus cir- 
cumscriptam inveniri ait, in qua non opposita re- 
periantur, quae non per contrarias notiones de- 
fluat, et inde in aliud conformetur: neque esse 
in his omnibus veri firmique quidquam , nisi rem 
ipsam infinitam et absolutam. (Ales Endliche ist 
der reale Widerspruch, ein Fliessendes zwischen 
entsegengesetzten Bestimmungen, wodurch es in 
seinen Grund, das Unendliche, Absolute, zurück- 
geht.) 

Unde magno cum plausu ab Hegelii asse- 
clis celebratum postea est, contradictionis princi- 
pium, quo omnia, quae sibi contradicant, pro fal- 
sis habenda sint, esse ab eo refutatum et fundi- 
tis eversum, atque in eius loco principium immu- 
talionis omnium rerum, quam vocant, dialecticae 
(das Princip der dialektischen. Bewegung). esse 
repositum. — Praetermittamus hoc loco, num pla- 
citum illud de conuwadictionis 1n omnibus veritate 
in metaphysicis locum habere aut defendi possit; 


lectores, ad quos propius haec pertinent , able- 


dn) dO un 


gandi sunt ad ontologiam nostram.*) Hoe loco 
de vi illius in logicis sive in cognitionis humanae 
scientia disputandum est. 

Ceterum Herbartius iam in. commentario 
sagacissime perscripto: de principio logico 
exclusi tertii inter contradictoria non 
uegligendo (Gottüngae 1833.), ubi tuetur illud 
conva Hegelium, in tractandis his omnibus le- 
vitatis, negligentiae, ineptiarum. eum arguit, neque 
sine verl specie, si singulas eius sententias universo 
orationis contextui evulsas pro se perpendas. Con- 
cedendum enim est, philosophum , ut. in ceteris 
operibus, ita in libro, cui encyclopaediae 
philosophicae nomen imposuit (ex quo de- 
promta sunt apud Herbartium negligentiae illius 
exempla), nonnumquam minus accurate singulas 
noüones verbis expressisse, ita ut sententias ma- 
nifesto sibi repugnantes. subinde extorquere possis. 
Tamen tota philosophi sententia sana est et sibi 
constans, neque omnino ambigi potest, quin hac de 
re quoque verum eius sensum eruamus. Itaque longe 
aliae causae. sunt nostrae, atque Herbartii, qui- 
bus ab Hegelii sententia in his recedere mo- 


veamur. 


*) Grundzüge zum Systeme der Philosophie, zweite 


Abtheilung : die Ontologie, Heidelb. 1836. p. 163—168. 


.Ante omnia corrigenda est quaedam notionum 
permutatio, apud Hegelium eiusque assectatores 
fere perpetua, ceterum haudquaquam exigua, aut 
levioris moment.  Affirmant enim omnes, res fini- 
tas contradictioni esse obnoxias, quia mutabiles 
sunt, easque necessario interire hac contradicüone 
penitus iis iniuncta: ideo manifestum esse, longe a 
vero eos aberrare, qui res et notiones contradicto- 
rias pro falsis habendas esse contendant, quum 
omnia potius finita contradictoria sint. 

In his commutari inter se contradictoria 
cum contrariis, sibi opposita cum diver- 
sis, et inde natum esse permirum illud placitum 
de rebus cunctis contradictionis vinculo obstrictis 
atque ea de. causa ad interitum destinatis, satis 
apparet. Est enim Heraclitea illa oz s«vcvov, 
universa rerum commutatio et mobilitas, quam H c- 
gelius in philosophiam suam induxit, et iam in 
primis Phaenomenologiae suae capitibus admi- 
rabili subülitate illustravit et omni cogitationis 
gravitate. explicuit Quorum autem omnium non 
is est finis et summa, ut comprobetur, res per 
opposita aut contradictoria distrahi, sed 
per diversa, variasque conditiones decurrere 
sensimque transformari.  lgitur, si consideratius 
rem .perpendis , non est contradictionis 


principium ab Hegelio refutatum, sed 


potius veritas principii exclusi tertii 
accuratius circumscripta et in arctiores 
limites revocata est, quamvis Hegelius per- 
suasum- haberet, hoc omnino a se reiectum et re- 
futatum. esse. : Id quod aut contra Hegelium aut 
pro eo (—. quae est universa philosophiae nostrae 
conditio, quantam ad eum pertinet —) iam bre- 
viter exponamus. 

Unaquaeque res, quae sensibus percipitur, 
diversa (— neque tamen inter se opposita —) 
simul complecti et perpetua eorum vicissitudine 
immutari videtur. | Quid autem vere sit, quod. mu- 
tationem dicimus et diversitatem , num quid vere 
et per se diversa continere et mutari, aut in aliud 
uransire possit, hoc nunc mittamus: est enim ea 
quaestio ad ontologica sive metaphysica reiicienda, 
quorum hic locus non est. Sufficit, ut moneamus, 
primum, hac ratione datas nobis res esse et a 
mente humana concipi, deinde, esse primam ra- 
tionis facultatem, ut ex mutabili rerum specie con- 
stans et firmum aliqud. (illud A — A identitatis 
formulae), quod in omnibus eiusmodi rebus. unum 
sit et idem, neque tolli possit in iis mutatis ,: eli- 
clat et certis notionibus concipiat. 

Hine tamen quaestio oritur plane logica. sive 
ad rationalem rerum. cogniüonem referenda: qua 


lege ex oppositis eidem rei altera utra et 


$olum. altera notio conveniat ceteris ex- 
clusis? Quod apparet esse corollarium , quasi 
sive additamentum praecepti —. quod differen- 
tiae principium iure quodam vocari possit, — 
quomodo ex idenütate rei (& — A) ad. eius dit- 
ferentiam (A 2 D aut C etc.) ratione. progre- 
-diendum sit, ^ Manifestum est, totum hoc pendere 
ex identitatis principio, eo sensu, quo illud pro- 
posuimus. A, quia est hoc A, aut ad differentiam 
quandam (B — C) plane non referri, aut referri 
potest, ita ut sub certa conditione, re accuratins 
indagata , Oppositarum notonum altera solum ei 
-conveniat. Haec enim tria sunt principii differen- 
&ae capita, bene inter se distinguenda. 
Primum: ex notionibus oppositis neutra 
rei cuidam convenit; tunc utraque eodem modo 
neganda erit (A neque DB neque C), qui est 
primus differentiae. principii modus, —. Hic tum 
locum .habebit, si res quaedam (quia haec ei est 
identitas sive notio universalis, hoc A.— A est) 
ad oppositarum notionum regionem quandam non 
perüneat, neque omnino per earum differentiam 
definiri possit. lta notio logica neque numero par 
aut impar est, neque figura aut rotunda aut rectis 
lineis inclusa, quia de intelligibilibus nec. nume- 
rus nec figura praedicari potest. Mens humana 


neque opaca neque pellucida habenda est, 


quia notiones . corporeae ad eam . non perti- 
nent , etc. 

Deinde: ex notionibus oppositis utraque 
cidem rei, sed diversa ratione aut diverso tempo- 
ris ordine, convenire potest; tunc neutra earum 
pro se neganda erit (A vel B vel € esq): al- 
ter principii illius modus. — — Velut animus hu- 
manus. diversa ratione et pro mortali et pro im- 
mortali habendus, simul sub spaüum cadit, quura 
corpori. sit intime unitus, locum quendam implenti, 
simul spatium negat eiusque. intervalla - dirimentia 
tollit, quia. agendo ea penetrat et in unum conci- 
pi. Homo per se et probus et malus, gnarus et 
ignarus, prudens et insipiens esse potest. Est enim 
ubertas rei quaedam ,. si opposita ad se referre et 
in se copulare possit. 

Simili modo praeceptum, inter duo opposita 
nihil nisi unum esse verum, falsum et reiiciendum 
€sse, natura ipsa convincitur, quum in rerum na- 
turalium cognitione aut usum habet nullum , aut, 
$1 tamen eo uti velles, perniciosissimum foret. Hac 
lege enim necessario dicendum esset: istud animal 
aut ad. mammalia referendum est, aut non ; hoc cor- 
pus (quod dieitur organicum) aut plantis aut animali- 
bus adnumerari debet. Iam vero accuratior naturae 
disquisitio, velut in ornithoryncho parado- 


X0, vel in iis corporibus, quae mirum in modur 


inter plantarum et animalium proprietatem fla- 
ctuare quasi , et utramque eorum naturàm sociare 
videntur, universam istam differentiam  reiicit ac 
wit: tertium ex duobus solum in 1is ve- 
rum est. 

Eadem ratione perpetua rerum mutatio 
veritatem principii exclusi tertii absolutam refutat: 
nam diverso temporis ordine contraria eidem rei 
convenire necesse est; eadem folia nunc virent, 
nunc marcescunt, corpori, nunc vivo, eam ob 
causam mox moriendum erit. Nam ea est idenü- 
tas (A — A) illa corporea, quae necessario haec 
opposita in se contineat. 

In his igitur omnibus. principium exclusi ter- 
üi relicliendum erit: A diversa ratione cet B 
et C esse aut potest aut debet. "Tamen 
redundat ex ipsis illis vera eius vis et auctoritas, 
quae immutata valet, quamquam arctioribus finibus 
inclusa et accuratius definienda. 

Reliquus enim est tertius illus principii 
modus: in eadem sententia, qua certa et de- 
finita rei conditio indicatur, duo opposita 
sive se invicem tollentia de eadem re praedicari. 
non possunt Tum ex oppositis alterum tantum 
valebit, omne tertium. excludetur, atque in his A 
solum aut B aut C esse poterit. — Idem 


folium uno eodemque tempore et virere et mar- 


cere nequit: non cadem conditione animus mórta- 


lis est ct. immortalis , sub. spatium cadit et. eius. 


(^ piaturam. shpératsneoc. eodem facinore quisquam simul 


probum et improbum praebere se potest: sed dy. [ 


tera condiuo 1am affirmata necessario excludit / 


altéraii. : : ; ES 


Itaque. formula principii exclusi tertii — quod f 
pro tertio loco in differentiae — m 


bendum nullumque per se esse, iam comprobavi- 8$ 


mus — talem. in modum verbis concipienda erit. 


^Ex duobus. oppositis, sz omnino ad. 


rem quandam referri possunt, in una i 


eademque sententia et cadem conditio- 


ne, solum altera notio rei adiudicari: pot- 


cst, alterà neganda est. (Fon zwei ént- — 


o 


haupt auf' einen. Begriff sich. bezichen , kann inf. | 


id ; d ) 


gegengesetzten Destimmungen , wénn sie über- 


Finem und. demselben Denkakte und in derselben | 


Bezichung nur die Line demselben beigeleg of wer-- 


den , die andere ist ihm abzusprechen.) 


Quam. definitionem atque universam argumen- | E 


tationem. et confirm ationem meam plane. novam 


esse, haud dixerim, quum vana esset opinio, ün: 


lis novi aliquid" detegi posse: et latet quidem yes 1 
rus illius principii sensus in sententiis logicorum* 
vel diversissimis, velut Herb artii et IL eg eli, D 


quem hoc voluisse: reprehensione Sua megari vix 


eid í TN 
* 


